google/wiki40b huggingface dataset:
Hertugdømmet Limburg

Hertugdømmet Limburg var en historisk region i Nederlandene. Det besto av deler av dagens belgiske provinser Liège (den nordøstlige delen) og Limburg, den nederlandske provinsen Limburg (den sørlige delen) og en mindre del av Nordrhein-Westfalen i dagens Tyskland.
I romersk tid lå Limburg i den romerske provinsen Germania Inferior og var bebodd av galliske stammer inntil germanske også bosatte seg i området, noe som også betydde slutten på det romerske keiserstyret.
De viktigste byene var Limbourg og Eupen.
I dag er det området som i sin tid utgjorde det historiske hertugdømmet Limburg delt mellom Belgia, Nederlandene og Tyskland.

Historie

Hertugdømmet Limburg, som lå i Nederlandene mellom elvene Maas og byen Aachen, var en stat i det tysk-romerske riket og det tyske forbund. Hertugdømmet ble dannet på 1000-tallet rundt byen Limbourg i dagens Belgia. Etter at Irmgard, den siste hertuginnen av Limburg, døde barnløs i 1283 brøt det ut en krig om etterfølgen. Hertugen av Brabant var seierherre i slaget ved Woeringen i 1288 og fikk da kontroll over hertugdømmet Limburg. Hertugdømmet forble en eget enhet både under hertugdømmet Burgund etter 1430 og under habsburgmonarkiet etter 1477. Kombinert med Landen van Overmaas (landområdene over Maas: Dalhem, Rolduc og Valkenburg), ble det en av De sytten nederlandske provinsene. Betydelige byer i Limburg var Herve, Montzen, Lontzen, Eupen, Baelen og Esneux.
Ved freden i Westfalen i 1648 som avsluttet åttiårskrigen ble området kjent som Staats-Limburg og besto av deler av Limburg og Overmaas, og ble avgitt til De forente Nederlandene. I 1661 ble Nederlandene og Spania om delingen av landet Dalhem. Det som var igjen av hertugdømmet forble under spansk styre som en del av De spanske Nederlandene, ble gitt videre til østerriksk styre ved freden i Utrecht i 1713.
Da regionen var okkupert av franskmennene i 1794 ble Staats-Limburg en del av département Meuse-Inférieure. Det østerrikske hertugdømmet Limburg ble oppløst og ble en del av département Ourte.
Porvoo-fellesskapet

Porvoo-fellesskapet er et anglikansk-luthersk kirkefellesskap mellom de lutherske kirkene i Norden og Baltikum, de anglikanske kirkene på De britiske øyer og episkopalske kirker på Den iberiske halvøy. Avtalen om fellesskapet, Porvoo-avtalen, ble fremforhandlet i Borgå (Porvoo) i Finland og for Den norske kirkes vedkommende godkjent av Kirkemøtet 1994. Avtalen ble underskrevet av kirkenes øverste ledere ved kirkelige seremonier henholdsvis 1. september 1996 i Nidarosdomen, 8. september 1996 i Tallinn domkirke i Estland og 28. november 1996 i Westminster Abbey i London. Preses i Bispemøtet, Andreas Aarflot og leder i Kirkerådet, Oddbjørn Evenshaug, undertegnet på vegne av Den norske kirke. 
Avtalen innebærer at kirkesamfunnene godkjenner hverandres dåp, nattverd og bispeembede, og at døpte medlemmer av de enkelte kirker kan betraktes som medlemmer av andre kirker i fellesskapet. Innen Porvoo-fellesskapet kan biskoper, prester og diakoner gjøre tjeneste i hverandres kirker uten ny ordinasjon eller vigsling.
Hilberts hotell

Kardinalitetsbegrepet

Eksemplene med Hilberts hotell gir sluttsatsen om at mengden av partall, mengden av oddetall mengden av naturlige tall, mengden av heltall og mengden av rasjonale tall har samme kardinalitet og er alle sammen derfor tellbart uendelige.
Leptorhabdium

Utseende

Middelsstore, lange og slanke, brunlige trebukker. Hodet har rundede, utstående fasettøyne, og er minst så bredt som pronotum, som er sylindrisk med en kraftig pigg på hver side, lengre enn bredt. Antennene er tynne, omtrent så lange som kroppen. Dekkvingene er langstrakte, parallellsidige, med rettvinklede "skuldre". Beina er tynne, lange.

Utbredelse

Slekten er utbredt i Sør-Europa og den asiatiske delen av Tyrkia, og i det østlige USA.
Odontolabis micros

Utseende

En middelsstor til stor (hannen 28-45 millimeter), bred og kraftig, svart hjortebille, dekkvingene gulaktige med en kileformet, svart midtflekk. Arten er en av de minste i slekten Odontolabis. Hannen har stort hode og forstørrede kjever, disse er slanke og krumme, med en kraftig, butt tann omtren to tredjedeler ut, denne er kløvet spissen. Hodet er bredt og grunt, U-formet innbuktet foran med et kort, firkantet framspring i midten, og har en liten tann på sidene bak fasettøynene. Pronotum er blankt, mye bredere enn langt, med markerte bakhjørner, ikke innsnevret bak. Dekkvingene er blanke, noe hvelvede, bredest bak roten. Beina er svarte. Hunnen er bredere, uten forstørrede kjever, hodet med et rundet utskudd under fasettøynene, de lyse fargen noe mer rødlig enn hos hannen.

Levevis

Larvene utvikler seg i råtne trestammer.

Utbredelse

Arten er utbredt på Sulawesi.
VM i hundekjøring 2009

VM i hundekjøring ble arrangert  20. – 25. januar 2009 i Daaquam, Canada.
Wide Field and Planetary Camera 2

Wide Field and Planetary Camera 2 (WFPC2) er et kamera installert på Hubble-teleskopet. Kameraet ble installert under romfergens servicebesøk 1 (STS-61) i 1993, hvor teleskopets originale Wide Field and Planetary Camera (WF/PC) blev skiftet ut. I mai 2009 ble WFPC2 erstattet av Wide Field and Planetary Camera 3. WFPC2 ble blant annet benyttet til å fotografere Hubble Deep Field i 1995, og Timeglasståken og Eggtåken i 1996.
Sardonisk

Sardonisk (av latin: sardonica) er et begrep som betyr krampaktig og hånlig. En sardonisk bemerkning eller handling er en som er foraktelig eller skeptisk humoristisk eller som er hånlig. Når begrepet refererer til en latter eller et smil, er det bittert. Dette er tilfelle når en sardonisk bemerkning refererer til en person eller en personlig egenskap.
Havstein krigskirkegård

Havstein krigskirkegård er en krigskirkegård for falne tyske soldater ved Havstein på Byåsen sørvest i Trondheim. Kirkegården ble vigslet i 1943 og ble opprettet for tyske soldater som falt under kamp eller omkom på annet vis i Norge under andre verdenskrig. Krigskirkegården ligger rundt 100 meter nordøst for Havstein kirke og har et areal på 10 daa.
Ved avslutningen av krigen var det gravlagt i overkant av 1 060 personer ved kirkegården, og i 1955 ble kirkegården utvidet til 3 016 graver. Det er store steinplater på stedet, som viser hvilke kirkegårder de falne opprinnelig var begravet på, før de ble flyttet til Havstein.
Siden flere av de gravlagte ble hentet hjem til Tyskland med tiden, er antallet i dag på rundt 2 290 graver.
Kirkegården er innrammet av en tørrsteinsmur. Inngangspartiet er utformet som et gravtempel i granitt med to markante søyler inn mot kirkegården. Kirkegården er videre utsmykket med et større steinkors, mens gravene kun er markert med steinplater som ligger horisontalt i rekker i gresset. Det er to og to navn på falne på hver av steinplatene. Rundt omkring på kirkegården står grovt tilhugne steinkors, uten navn, i grupper på tre og tre.
Krigskirkegården blir drevet av Volksbund Deutsche Kriegsgräberfürsorge og har vært åpen for besøkende siden 1960. I 2011 ble det vedtatt å utvide Havstein kirkegård med rundt 50 daa, som var en del av landbruksarealet nordøst for kirken, og som dermed knyttet både Havstein kirkegård og Havstein kirke opp mot krigskirkegården. Også Stavne gravlund har en dedisert krigskirkegård, men denne er forbeholdt allierte soldater fra andre verdenskrig.
Moodswinger

Moodswinger er et musikkinstrument.

Stemming

En type kvartsirkel: E-A-D-G-C-F-A#-D#-G#-C#-F#-B
Serie A 1963–1964

Serie A  er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
W*A*L*T*E*R

W*A*L*T*E*R var en TV-pilot for en planlagt spin-off av TV-serien M*A*S*H produsert i 1984. Piloten ble aldri fulgt opp eller solgt. Hovedrollen i serien var Gary Burghoff.
TV-serien skulle spinnes rundt M*A*S*H-karakteren korporal Walter (Radar) O'Reilly etter at han returnerte hjem til USA fra Koreakrigen. Kvinnen han hadde romantisert i hans siste opptreden i M*A*S*H ble aldri funnet. Men viktigere var det at han ikke lenger kalte seg for «Radar» og hadde flyttet fra Iowa etter at hans mot og onkel var døde. Han slo seg ned i St. Louis der han ble kanskje verdens snilleste politimann.

Problemer

Piloten ble aldri gjort til noe mer enn nettopp det av CBS etter at den ble vist som en «CBS Special Presentation» i juli 1984.Den ble vist en gang på de TV-stasjonene til CBS som hadde sendeskjema som fulgte tidssonen i det sentrale USA og tidssonen på USAs østkyst, men på vestkysten ble visningen droppet til fordel for CBS sin dekning av Det demokratiske partiets nasjonale landsmøte.
Episoden starter etter at M*A*S*H slutter. Radar gjør også to gjesteopptredener i TV-serien AfterMASH (en annen spin-off), der han tvinges til å forlate familiegården.
Bompengeselskap Nord

Prosjekter

Selskapets bompengeprosjekter skal legges til egne aksjeselskaper som eies av selskapet.​
Alle BPS Nords bomstasjoner bruker AutoPASS, det norske systemet for elektronisk betaling av bompenger. Innehavere av gyldig AutoPASS-brikke eller en annen EasyGo-brikke (for eksempel BroBizz) kan bruke denne for betaling i norske bomstasjoner gjennom EasyGo-samarbeidet. Bompengeselskap Nord AS har besluttet at Hålogalandsbrua skal være brikkeutsteder for alle AutoPASS-kunder i regionen.​
Tethepomyiidae

Utseende

Ganske små mygg med en kroppslengde på 1,5-2,2 millimeter. Fasettøynene var påfallende store. Antennene, munndelene og vingenes årenett var reduserte. Antennene består av bare tre ledd.

Fossiler

Gruppen er kjent fra ravfossiler fra midtre Kritt (112-89 millioner år før nåtid) fra Burma, Spania og USA.
Atenizus

Utseende

Middelsstore, slanke, gulbrune eller rødbrune trebukker. De er forholdsvis myke og tynnhudete. Antennene er omtrent så lange som kroppen. Pronotum er ovalt og tydelig lengre enn bredt. Dekkvingene er litt utvidete bakover. Beina er spinkle.

Utbredelse

Slekten er utbredt i Amerika, fra Honduras i nord til det sørlige Brasil i sør.
Veterinärstyrelsen

Veterinärstyrelsen var en statlig svensk myndighet som eksisterte fra 1947 til 1971. Den ble opprettet ved at de veterinærmedisinske spørsmålene ble flyttet ut fra Medicinalstyrelsen til en egen myndighet. Fra 1. januar 1972 ble oppgavene tatt over av dels Statens Livsmedelsverk (blant annet besiktningsveterinärorganisationen) og dels av Lantbruksstyrelsen (blant annet distriktsveterinærorganisasjonen).
Siddis Sportsklubb

Fotball

FC Show består av spillere fra hele byen, men har siden 2007-sesongen spilt sine hjemmekamper i Kvernevik. Herrelaget spiller i 4. divisjon, men spilte i 2011 i 5. divisjon, damene spiller 7-er fotball (avd 1). Klubbens leder var Øyvind Sørensen, men det er nå Mike McNeil som har tatt over. Øyvind Sørensen er forsatt øverste sjef for fotball avdelingen. Trener i 2012 var Mentor Muller med Per Allan Hansen som assistent. 2013 tok Hansen over som hovedtrener sammen med Eddie Rhamiri. Etter at sistnevnte forsvant fra klubben kom Tommy med far Gunnar Nicolaisen inn som assistenter for Per Allan Hansen. Drakten består av rosa trøye og svart shorts og rosa strømper. Klubbens målsetting er, å være i kvartfinalen i Mesterligaen innen en 10 års periode. På kort sikt: Etablere seg i Rogalands distriktet.
FC Show under navnet Siddis Sportsklubb er en inkluderende idrettsklubb som satser på idrett og veldedighet.

Mediadekning

Klubben har vært mye i media siden den ble stiftet. Blant annet for veldedighetskalenderen som FC Show laget i 2007. Blant bidragsyterne til kalenderen finner vi blant andre Martin Schanche, Vidar Johnsen, Trond Birkedal, Allan Gaarde, Jørgen Tengesdal, Hannes Sigurdsson og Hans Petter Hansen. 
Klubben samlet inn 70 000 kroner ved auksjon av «dater» på Valentins dag  og frivillige gaver fra bedrifter som skulle brukes til en Kypros-tur for pasienter på barneavdelingen ved SUS.
Det ble også samlet inn 7000 kroner etter at jentene fra FC Show vasket biler i våte t-skjorter. Opplegget var en dugnad der man ville gjøre noe show for å få inn penger til laget. FC Show samler inn penger til Rogaland Kreftomsorg på hver eneste hjemmekamp.
Klubben har også spilt inn en sang der Hans Petter Hansen synger i «Guttane i rosa». I november 2008 spilte de inn en ny sang sammen med stavangerbandet Fillibom-bom-boys (med bla. Ole Alexander Mæland og Rolf Kloster). Låten er en hit og ble solgt på puben Beverly til inntekt for kreft og kronisk syke barn på SUS. Sangen har tittelen «Ingen andre har d me har»
Årets siste kamp 2011 var TV2 tilstede og fikk laget en reportasje om opprykket til 4.divisjon. Der omtale de FC Show for en «kult-klubb» i Stavanger.
Wuyue

Wuyue (kinesisk: 吴越, pinyin: Wú Yuè) var ett av de ti kongedømmene i Kina i tiden for De fem dynastier og ti riker. Riket ble grunnlagt av Qian Liu. Hovedstad var Hangzhou, også kalt Xifu. 
I 902, mot slutten av Tangdynastiet, fikk Qian Liu tittelen Prins av Yue og ble i 904 også Prins av Wu. I samband med at Tangdynastiet brøt sammen utropte Qian Liu seg til konge av Wu-Yue i 907. Rikets territorium var dagens Zhejiang og deler av det sørlige Jiangsu. I 978 ble riket invadert av Songdynastiet.
Debian Free Software Guidelines

Debian Free Software Guidelines (DFSG) er et sett med veiledninger som brukes av Debian-prosjektet for å bestemme om en programvarelisens er en fri programvarelisens, som i sin tur brukes til å avgjøre om en programvare kan bli inkludert i Debian. DFSG er en del av Debian Social Contract.
Osbadet

Osbadet KF er et badeland som ligger i Os kommune i Hordaland. Badet hadde sin offisielle åpning 20. september 2006, og kostet den gang 70 millioner kroner å bygge. Osbadet har de siste årene levert gode besøkstall og bidratt sterkt til økningen av svømmeundervisningstilbudet i kommunen som har hatt en tredobling siden åpningen. Torbjørg Brattabø er daglig leder i Osbadet.
Ved siden av publikumsbading tilbyr Osbadet en rekke kurs for både barn og voksne. Blant annet tilbyr de babysvømming og småbarnssvømming, samt crawlkrus for voksne.
Takin

Beskrivelse

Takinene har vanligvis 110–120 cm skulderhøyde, og veier opp til 300 kg. De har stor mule og øyne, og påfallende små ører. De har en tykk gyllen ull som blir sort under buken. Begge kjønn har små horn som løper parallelt med hodet og skrur opp på slutten. Hornet er om lag 30 cm langt. 
Det er fire underarter: Mishmi-takin (B. t. taxicolor), gylden takin (B. t. bedfordi), tibetansk eller sichuansk takin (B. t. tibetana) og bhutansk takin (B. t. whitei).

Habitat og ernæring

Takinene er flokkdyr som lever i bratt terreng, i subtropiske og subalpine skoger fra 1 000 til 4 000 moh.. De spiser gress, skudd og blad og er dagaktive, men hviler gjerne midt dagen. Takin er flokkdyr, og lever i små flokker om vinteren og i flokker på flere hundre individer om sommeren. Flokkene ledes av en eldre bukk.
José Batlle y Ordóñez (Uruguay)

Transport

Ruta 14 forbinder José Batlle y Ordóñez med Mercedes / Trinidad / Durazno / Sarandí del Yí / Florida (vest) og Ruta  (øst).
Blåhodetanagar

Utbredelse

Den forekommer i Bolivia, Brasil, Colombia, Ecuador, Peru og Venezuela.
Paraneosybra

Utbredelse

Slekten er utbredt på Taiwan.
Go' sønda' morn'

Go' sønda' morn' er en barneplate av Anne Linnet fra 1980.
Yingshouyingzi Kuang

Yingshouyingzi Kuang (kinesisk: 鹰手营子矿区; pinyin: Yīngshǒuyíngzi Kuàngqū) er et gruvedistrikt i byprefekturet Chengde i provinsen Hebei i Folkerepublikken Kina. Det har et areal på 148 km² og teller ca. 70.000 innbyggere.

Administrative enheter

Storkommuner: Wangjiazhuang (汪家庄镇), Yingshouyingzi by (鹰手营子镇), Shouwangfen (寿王坟镇), Beimaquanzi (北马圈子镇)

Samferdsel

Kinas riksvei 112, en ringvei som går rundt Beijings byprovins, fører gjennom området.
Taygetis

Utseende

Middelsstore til store (vingespenn 5-11 centimeter), brunlige sommerfugler, noen arter har spisse forvinger. Oversiden er vanligvis nokså ensfarget mørkbrun.
Undersiden er kamuflasjefarget slik at sommerfuglen ligner et vissent blad når den sitter stille.
Artene har tørketids- og regntidsformer som ofte ser ganske ulike ut.

Levevis

Disse sommerfuglene lever i regnskog eller tåkeskog og holder seg mest nede på den skyggefulle skogbunnen. De voksne sommerfuglene flyr ikke langt. Larvene lever på planter i gressfamilien (Poaceae) og Marantaceae.
Sommerfuglene besøker sjelden blomster (som det er få av der de lever), men suger gjerne saft frå råtnende frukt.
Peltoschema

Utseende

Nokså store, brede, noe hvelvede, blanke, ofte grønnlige bladbiller.

Levevis

Artene lever på busker og trær i akasieslekten.

Utbredelse

Slekten er utbredt i Australia.
Nyateisme

Nyateisme (eng. New Atheism) er en sosialpolitisk bevegelse som oppstod på begynnelsen av 2000-tallet da flere fremtredende ateister og sekulære påpekte behovet om at «religion ikke skal tolereres, men i stedet bør bekjempes, kritiseres, og bli avslørt av rasjonelle argumenter uansett hvor dens innflytelse oppstår.»
EPUB

EPUB (kort for electronic publication; alternativt ePub, EPub eller epub, hvor «EPUB» er foretrukket av formateieren) er en fri og åpen e-bokstandard. EPUB-filer har filendelsen .epub. Tekst i EPUB-dokument er designet for flytende spaltebredde og justerbar skriftstørrelse slik at e-bøker skal tilpasse seg nettbrett, lesebrett og skjermer med forskjellig orientering, skjermstørrelse og skjermoppløsning. Men formatet har støtte for å kunne låses fast spaltebredde også. EPUB benyttes ofte for å distribuere lange nedlastbare tekster som skal kunne være tilgjengelig uten internettilgang for salg eller bibliotekutlån.
EPUB-filer kan leses direkte av de fleste nettbrett, men et kjent unntak er Amazon Kindle som benytter en konkurrerende standard (.mobi). Det er utviklet mange programmer for visning og redigering av EPUB-filer. Programmet Calibre benyttes av mange for å konvertere til eller fra EPUB fra andre formater. Flere selskap har lagt til kopisperrekryptering (DRM) på EPUB-filer, blant de mest kjente er Adobe Digital Editions og Apple sitt iBooks.
EPUB-standarden forvaltes av International Digital Publishing Forum (IDPF). EPUB avløser Open eBook-standarden.
Franz Xaver Süßmayr

Biografi

Süssmayr fikk sannsynligvis den første musikkundervisningen av sin far, for allerede da han begynte på gymnaset i benediktinerklosteret Kremsmünster ble han oppført som Organista et Altista, senere også som Tenor et Violinista. Han fikk undervisning i en rekke fag og oppnådde en sjeldent god utdannelse for en musiker. 
I de senere årene i Kremsmünster fikk han stadig oftere oppgaver som komponist av kirkemusikk og fra 1785 også for musikk til de teaterstykkene som ble oppført her.
Skoletiden endte i 1787, men først i 1788 finner man spor av at han hadde bosatt seg i Wien. Samme år lærte han sannsynligvis Wolfgang Amadeus Mozart å kjenne, da han i et nå forsvunnet brev skriver at han oppførte sin operette Der rauschige Hans, som han har datert 6. mars 1788, under ledelse av Mozart.
Süßmayr var elev av Antonio Salieri, og ifølge Constanze Mozart fra 1790/91 også av Mozart. Det er imidlertid grunn til å tro at Constanze diktet opp dette elevforholdet for å legitimere Süßmayrs versjon av Mozarts Requiem. Süßmayr komponerte/orkestrerte de siste fem delene av rekviemet, og selv om arbeidene hans ofte blir kritisert, er denne versjonen den som oftest oppføres. I tillegg hjalp han også Mozart med å kopiere operaene La clemenza di Tito og Die Zauberflöte i 1791.
Fra 1792 var Süßmayr dirigent ved Nationaltheateret i Wien og fra 1794 Joseph Weigls  kapellmesteradjunkt ved Kärntnertortheateret. Han komponerte syngespill og ca. 30 sceniske verk. Til hans hovedverk hører operaene Moses oder Der Auszug aus Aegypten (1792), Der Spiegel von Arkadien (1794), Idris und Zenaide (1795) og Soliman II. (1799). Dessuten komponerte han instrumentalmusikk, kantater og messer. Han led av tuberkulose, og etter århundreskiftet førte dårlig helse til karrieremessige problemer.  
I likhet med Mozart ligger Süssmayr i en ukjent grav.

Mozarts rekviem

I dag huskes Franz Xaver Süßmayr hovedsakelig for at han fullførte Mozarts Rekviem. Stykket var bestilt av grev Franz von Walsegg for å oppføres til minne om hans kone, som døde plutselig i februar 1791. Greven hadde betalt et forskudd for verket, og Constanze Mozart engstet seg for at han ville kreve forskuddet tilbake om ikke verket ble levert som avtalt. Først bad hun Mozarts elev Joseph von Eybler om å fullføre det, men han gav raskt opp, og Süssmayr tok over. I dag hersker det uenighet om hvilke deler av verket som ble skrevet av Süssmayr, og hvilke av Mozart selv. Süssmayr stod igjen med en del av instrumenteringen, og han kan ha brukt basunene litt vel mye. Selv forklarte han at han skrev avslutningen av Lacrimosa, Agnus Dei, Sanctus og Benedictus, og det er ingen grunn til å tvile på hans ord. Grev von Walsegg mottok verket i desember 1791, samme måned som Mozart døde, og Constanze fikk den resterende betalingen.
G-celler

G-celler er en celletype som finnes i magesekkens antrum. Antrum er latin for hulrom, og er navnet på den nederste delen av magesekken som grenser til magesekkens utførselsgang («canalis pyloricus» – pylorus er lukkemuskelen mot tolvfingertarmen). G-cellen utskiller et hormon kalt gastrin ved parasympatisk stimulering (via. nervus vagus) og/eller økt konsentrasjon av aminosyrer i magesekken. Ved parasympatisk stimulering utskiller vagale (fra «vagus») nervefibre et peptid kalt «gastrin-releasing hormone».
G-cellen samarbeider tett med hovedceller (engelsk: «Chief cells»), parietalceller og enterokromafine celler.
Holmestrandsporten

Historie

Fram til Holmestrandsporten ble tatt i bruk, fulgte den gamle 15,1 km lange strekningen Holm-Holmestrand-Nykirke samme trasé som da Vestfoldbanen ble åpnet i 1881. Denne strekningen var opprinnelig en smalsporet bane som fikk normal sporvidde i 1949 og ble elektrifisert i 1957.
På 2000-tallet hadde banen nådd sin kapasitetsgrense, og det ble derfor planlagt å bygge dobbeltspor i to etapper: Først fra Holm til Holmestrand, og deretter fra Holmestrand til Nykirke. Denne traseen ville hatt makshastighet på 130 km/t. Da Jernbaneverket fikk i oppdrag av Samferdselsdepartementet å planlegge banen for 250 km/t, ble det tydelig at den gamle planen måtte skrinlegges. Det ble i stedet besluttet at det nye dobbeltsporet skulle bygges sammenhengende fra Holm til Nykirke, med Holmestrandsporten og en ny stasjon i Holmestrandfjellet.
Jernbaneverket startet arbeidet med reguleringsplanen høsten 2007, og byggestart for strekningen ble satt til årsskiftet 2010/2011. Byggingen ble imidlertid satt i gang allerede i sommeren 2010.

Om prosjektet

Byggestart for den 14,1 km lange strekningen Holm-Holmestrand-Nykirke var i august 2010, og planlagt åpning var årskiftet 2015/2016. Totalkostnaden ble beregnet til 5,3 milliarder kroner. Fredag 28. juni 2013 kom Jernbaneverket med en pressemelding om utsatt åpning av jernbanestrekningen hvor de blant annet skrev: «Etter en grundig gjennomgang av fremdriftsplanene, er det klart at dobbeltsporet mellom Holm og Nykirke blir ferdig høsten 2016. Den verdensunike stasjonshallens kompleksitet er noe av årsaken til at åpningtidspunktet flyttes.»
Den nye Holmestrand stasjon blir en del av tunnelen inne i fjellet. Tunnelen vil få dobbeltspor, mens det ved stasjonen blir fire spor for å tillate tog å passere i opptil 250 km/t.
Det er elleve rømningstunneler, i tillegg til to utganger fra stasjonen: Øgarden, Sandebukta, Bråten, Sjøskogen, Ramberg, Tvillingbru, (Stasjonens tre utganger), Holmestrandtunnelen nord, Holmestrandtunnelen sør, Fibo, Almedalen og Snekkestad. Fire av disse ble benyttet som tverrslag i forbindelse med tunneldrivingen.
Tunnelen var i februar 2013 halvvegs sprengt ut. Den 6. mars 2014 kom det siste gjennomslaget.
Holmestrandsporten går fra 78,240 km til 90,625 km i Jernbaneverkets kilometrering. Fra nord er det 5‰ helning ned til stasjonen og deretter 8,6‰ stigning mot søndre utløp. Skillet mellom Smørstein og Holmestrand stasjon går inne i tunnelen, mens Nykirke stasjon starter sør for tunnelen.